Diari Oficial de la Generalitat Valenciana


Sumari del DOGV 2597, del 02-10-1995 (1995/836306)

ACORD de 25 de setembre de 1995, del Govern Valencià, pel qual crea i classifica un lloc de secretari-interventor en la Diputació Provincial d'Alacant.
-------------------------------------------------------------------------------------------------------------------------------------------------------

### Dades del document

Número de DOGV
:   2597

Data del DOGV
:   02-10-1995

Secció del DOGV
:   ALTRES DISPOSICIONS

Número del document
:   1995/836306


Data del document
:   25-09-1995

Organisme emissor
:   Conselleria d'Administració Pública

Tipus de document
:   Acord

ACORD de 25 de setembre de 1995, del Govern Valencià, pel qual crea i classifica un lloc de secretari-interventor en la Diputació Provincial d'Alacant.   
El Govern Valencià, en la reunió del día 25 de setembre de 1995, adoptà l'acord següent:  
La Diputació Provincial d'Alacant, en data 1 de desembre de 1994, va aprovar la modificació de la plantilla i la relació de llocs de treball d'aquesta corporació, i va preveure la creació d'una plaça de secretaria-intervenció, grup B, amb destinació en la Unitat d'Advocacia.  
El diputat delegat, per escrit de 17 de maig de 1995, va sol·licitar, d'acord amb el que disposen els articles 2 i 5 del Reial Decret 1.732/1994, de 29 de juliol, la classificació en classe tercera de l'esmentat lloc.  
L'article 26.3 de la Llei 7/1985, de 2 d'abril, Reguladora de les Bases del Règim Local, estableix que l'assistència de les diputacions als municipis tendirà a garantir, entre altres coses, l'exercici en les corporacions municipals de les funcions públiques a què fa referència l'article 92.3 de la susdita llei.  
L'article 5 del Reial Decret 1.732/1994, de 29 de juliol, estableix que les funcions reservades als habilitats de caràcter nacional en entitats locals exemptes, o en aquelles altres que dites funcions, circumstancialment, no puguen ser ateses, seran exercides tal com preveu l'article 26.3 de la Llei 7/1985, de 2 d'abril, per les diputacions provincials, si l'entitat local no ha optat per la fórmula prevista per l'article 31.2 del susdit Reial Decret (acumulació de funcions).  
Les diputacions provincials inclouran en les relacions de llocs de treball els llocs reservats a personal funcionari amb habilitació de caràcter nacional necessaris per a garantir el compliment d'aquestes funcions. La comunitat autònoma efectuarà la classificació dels llocs esmentats a proposta de les entitats respectives i la seua provisió s'haurà d'ajustar al que s'estableix en el reial decret esmentat.  
Tal com estableix l'apartat c) de l'article 2 del Reial Decret 1.732/1994, de 29 de juliol, i vista la proposta de la corporació, el dit lloc estarà reservat a funcionaris d'administració local amb habilitació de caràcter nacional pertanyents a la subescala de secretaria-intervenció, sense perjuí del que es preveu en la disposició transitòria primera 2.c) del Reial Decret 1.174/1987, de 18 de setembre.  
L'article 159.1 del text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, segons la nova redacció que li dóna la Llei 42/1994, de 30 de desembre, estableix que la competència d'execució en matèria de creació, supressió i classificació dels llocs de treball reservats a funcionaris d'administració local amb habilitació de caràcter nacional correspon a les comunitats autònomes d'acord amb els límits de poblament, pressupost i altres circumstàncies generals i objectives que s'establisquen per via de reglament per l'administració de l'estat.  
L'article 9 del Reial Decret 1.732/1994, de 29 de juliol, estableix que els expedients de classificació seran resolts per l'òrgan competent de la comunitat autònoma respectiva i les resolucions corresponents s'hauran de publicar en els diaris oficials. Aquestes publicacions seran remeses a la Direcció General de la Funció Pública i seran publicades conjuntament en el Butlletí Oficial de l'Estat amb caràcter trimestral com a mínim.  
L'article 25 de la Llei de la Generalitat Valenciana 5/1983, de 30 de desembre, estableix que correspon al Govern Valencià l'exercici de competències atribuïdes a la Generalitat Valenciana que no estiguen expressament atribuïdes a altres òrgans o institucions d'aquesta.  
Per tant, i a proposta del conseller d'Administració Pública, el Govern Valencià  
ACORDA  
Crear i classificar un lloc de secretari-interventor de classe tercera en la Diputació Provincial d'Alacant, amb destinació en la Unitat d'Advocacia, segons el que disposa l'acord de la corporació d'1 de desembre de 1994. Aquest lloc quedarà reservat a funcionaris d'administració local amb habilitació de caràcter nacional, subescala de secretaria-intervenció, sense perjuí del que es preveu en la disposició transitòria primera 2.c) del Reial Decret 1.174/1987, de 18 de setembre.  
Contra aquest acord que esgota la via administrativa, s'hi podrà interposar, feta la prèvia comunicació, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 25 de setembre de 1995  
El conseller secretari del Govern Valencià,  
JOSÉ JOAQUíN RIPOLL SERRANO